Concurenţa perfectă

Introducere

Actualitatea temei cercetate
Voi studia anume aceasta tema, deoarece concurenţa reprezintă un fenomen deosebit de important pentru viaţa economică, dar şi pentru viaţa socială, deoarece ea reprezintă factorul motor care motivează, atît afacerile, cît si existenţa oamenilor. 
Concurenţa determină oportunitatea acelor activităţi ale unei firme care pot contribui la performanţa acesteia, cum ar fi inovaţiile, o cultură unitară sau implementare judicioasă.
         Scopul cercetării
         Piaţa cu concurenţă perfectă este un tip ideal de piaţă. Este greu, dacă nu imposibil, de găsit în realitate. Cu toate acestea am ales anume concurenţa perfecta, deoarece metodologia de analiză ştiinţifică este astfel construită încît studiază mai întîi situaţiile perfecte din punct de vedere al condiţiilor care le caracterizează, trage concluziile ce se impun, după care trece la analiza situaţiilor din realitate şi compară cu ce se deosebesc acestea de cazul ideal. Şi încearcă să înţeleagă ce ar trebui de făcut pentru a elimina imperfecţiunile realităţii şi a ajunge la situaţia ideală sau, teoretică.  Vom trage concluzii referitoare la comportamentul producătorilor pe baza acestei pieţe, după care, în capitolele următoare vom analiza acest comportament pe pieţele întâlnite şi în realitate (cu concurenţă imperfectă). Vom încerca atunci să înţelegem prin ce se deosebesc acestea de cazul ideal, de ce şi ce ar trebui făcut pentru a le apropia de situaţia ideală.
Importanta practica
Importanta practica a acestei teme se manifesta prin succesul aplicarii corecte si loiale a concurentei, mai ales in Republica Moldova, care este o tara in tranzitie si este importanta, chiar primordial cresterea economica si respective cresterea nivelului de trai.
          Metodele de cercetare
	La elaborarea acesteia am folosit metoda analizei, analizînd caracteristicile acestui tip de concurenţă si efectele ei asupra pieţii, deasemenea am sintetizat toate informaţiile dobîndite pentru ca mai apoi să compar concurenţa perfectă cu celelalte tipuri şi să concluzionez care sunt avantajele şi dezavantajele concurenţei perfecte.

Capitolul I
Abordări teoretice despre concurenţa perfecta
Conceptul de piaţă
Termenul (noţiunea) “piaţă” surprinde multiplele ipostaze în care o întîlnim şi are mai multe accepţiuni. Fiecare acceptiune este corecta, dar numai multitudinea lor defineste sensul profound al pietei.
Piata – spatiu in care se desfasoara activitatea economica si in careactioneaza aceleasi personae fizice si juridice (firme), agentieconomici. Ca spatiu economic, piata are si o determinare fizica, insensul ca se delimiteaza printr-o anumita suprafata sau punct de peGlob.
Piata – loc de intalnire a agentilor economici ,grupati in cumparatori sivanzatori . Aceasta intalnire poate fi fizica, “ face en face” , sau potefi intermediata de mijloacele moderne de comunicare: telefon, fax,comertul electronic, prin corespondenta, etc.
Piata – forma de exprimare si manifestare a cererii si ofertei, ai caror  purtatori sunt cumparatorii (beneficiarii) si vanzatorii (producatorii).
Piata – cadrul de formare al pretului la care sunt tranzactionate bunurile marfare si in functie de care agentii economici se orienteazace si cat sa produca si sa cumpere.Piata releva intalnirea ,directa sau intermediata, a cererii cu oferta unuiasau mai multor bunuri , stabilirea pretului de vanzare – cumparare si acantitatilor care se schimba.
Conceptul de concurenţă
Pe piaţă, relaţiile dintre agenţii economici sunt extrem de numeroase şi de diferite sub aspect concret. În cele din urmă însă, toate acestea sunt, in esenţă, relaţii de vînzare – cumpărare şi derivate din acestea. Ceea ce-i determina pe agenţii economici să dezvolte asemenea relaţii sunt propriile interese, pe care nu şi le-ar putea realiza altfel; nimeni n-ar putea vinde dacă n-ar avea cumpărători cărora să le convină calitatea, condiţiile de livrare şi de plată pe care le propune şi nimeni n-ar putea cumpăra daca n-ar avea de la cine (vînzători) să primeasca mărfuri care să le convina la preţ, calitate etc.Aceasta-i determina pe agentii economici sa se “caute” reciproc, sacolaboreze, sa-si cunoasca si sa-si realizeze obiectivele comune.Acest tip de relatii intre agentii care actioneaza pe piata pentru a-sirealiza propriile interese astfel incat libertatea nici unuia dintre ei sa nu fiestirbita poarta denumirea de concurenta.
In deplinatatea sa, concurenta exista atunci cand si acolo unde: pretul seformeaza liber, purtatorii cererii si ofertei sunt numerosi, iar libertatea lor este aparata si garantata de un sistem democratic.Ca si piata, concurenta cunoaste o amploare diferita in timp si spatiu, infunctie de: 
•   numarul agentilor economici (vanzatori si cumparatori);
•   gradul de diferentiere a ofertei si preferintelor;
•   capacitatea societatii de a stimula initiative, creativitatea si spiritul decompetitie al agentilor economici.
Cand se desfasoara cu respectarea regulilor si mijloacelor consideratecorecte si recunoscute ca atare prin reglementari in vigoare in fiecaretara, concurenta este loiala sau corecta.
Cand se desfasoara cu mijloacesi prin actiuni contrare uzantelor comerciale legale, concurenta este incorecta, neloiala.
Trăsături ale pieţii cu o concurenţă perfecta
Concurenţa perfecta este un model ideal, abstract care descrie o situaţie în care concurenţa prin preţ atinge cel mai înalt grad datorită coexistenţei următoarelor condiţii:
1. Existenţa unui număr foarte mare de vânzători independenţi, fiecare dintre ei furnizând o cantitate relativ mică de bunuri, comparativ cu volumul pieţei în ansamblu. Înacest caz, nivelul producţiei furnizorilor individuali nu poate avea un impact semnificativ asupra ofertei totale.
2. Toţi furnizorii produc bunuri foarte asemănătoare sau chiar identice (formă,calitate, model), astfel încât cumpărătorii optează pentru un anumit produs numai datorită preţului;
3. Fiecare produs are un mare număr de cumpărători potenţiali, astfel încât nici un cumpărător individual nu poate influenţa semnificativ cererea de pe piaţă;
4. Toţi cumpărătorii şi vânzătorii sunt “perfect informaţi” atât cu privire la acţiunile celorlalţi agenţi economici, cât şi în ceea ce priveşte preţurile care se percep pe diferite segmente ale pieţei;
5. Absenţa costurilor de tranzacţionare (loc, timp, deplasare), datorită mobilităţii clienţilor care pot opta pentru orice vânzător;
6. Firmele beneficiază de o libertate totală pentru a intra sau ieşi de pe piaţă;
7. Toate întreprinderile utilizează aceleaşi tehnologii de producţie (fără a lemodifica).






Capitolul II
Concurenţa perfectă pe piaţa reala
Ideea conform căreia, în concordanţă cu teoria concurenţei "perfecte", preţurile concurenţiale ar trebui să fie egale cu costurile pe termen lung, conduce, de cele mai multe ori, la aprobarea unor practici antisociale, cum ar fi cererea pentru o concurenţă "ordonată", care va asigura un venit echitabil pentru capital şi distrugerea capacităţii de producţie excedentară. Entuziasmul arătat concurenţei perfecte în teorie şi sprijinul acordat monopolului în practică, în mod surprinzător, coexistă.
Acesta este, totuşi, doar unul din multele puncte asupra căruia neglijarea factorului temporal face ca imaginea teoretică a concurenţei perfecte să fie atât de distantă de tot ceea ce este relevant pentru înţelegerea procesului de concurenţă. Dacă ne gândim la ea ca la o succesiune de evenimente, devine şi mai evident faptul că, de regulă, în viaţa reală nu exista decât un singur producător care poate obţine un articol dat la cel mai mic cost şi care poate, de fapt, vinde sub costul următorului cel mai bun producător, dar care, în timp ce încă mai încearcă să se extindă pe piaţa sa, va fi adesea depăşit de altcineva, care, la rândul său, va fi împiedicat de un terţ să acapareze întreaga piaţă şi aşa mai departe.
Când comparăm o astfel de piaţă "imperfectă" cu una relativ "perfectă", cum ar fi cea a cerealelor, de exemplu, vom avea o situaţie mai bună pentru a evidenţia distincţia care a stat la baza acestei discuţii - distincţia dintre faptele obiective fundamentale pentru o situaţie care nu pot fi modificate de activitatea umană şi natura activităţilor concurenţiale prin care oamenii se adaptează situaţiei.
Atunci când, ca şi în cazul din urmă, avem o piaţă a unui produs complet standardizat, manufacturat de mulţi producători, foarte bine organizată, este puţină nevoie de activităţi concurenţiale, deoarece situaţia este de aşa natură încât condiţiile pe care aceste activităţi le-ar putea aduce, sunt deja satisfăcute. Cele mai bune metode de a produce bunuri de bază, natura şi utilizările lor, sunt, de cele mai multe ori, cunoscute aproape în aceeaşi măsură de către toţi membrii de pe piaţă.
Cunoaşterea asociată oricărei schimbări importante se răspândeşte atât de rapid, iar adaptarea la aceasta se efectuează, de obicei, atât de repede, încât, pur şi simplu, ignorăm ceea ce se întamplă în timpul acestor scurte perioade de tranziţie şi ne limităm la compararea celor două stări de aproape-echilibru care există înainte şi după ele.
Dar se întâmplă ca forţele concurenţei, exact în timpul acestui interval scurt şi neglijat, să funcţioneze şi să devină vizibile şi evenimentele din acest interval sunt cele pe care noi trebuie să le studiem dacă vrem să "explicăm" echilibrul care le urmează.
Acest lucru se întâmplă doar într-o piaţă în care adaptarea este lentă în comparaţie cu rata de schimbare a unui proces continuu de creare a concurenţei. Şi, cu toate că motivul pentru care adaptarea este lentă poate fi datorat unei concurenţe slabe, de exemplu, pentru că există obstacole speciale în calea angajării în schimburi comerciale, sau din cauza unor alţi factori de tipul celor de monopol natural, adaptarea lentă în nici un caz nu înseamnă neapărat o concurenţă redusă.
Când varietatea de semi-înlocuitori este mare şi în continuă schimbare, dacă este nevoie de o lungă perioadă de timp pentru a afla meritele relative ale alternativelor disponibile, sau dacă nevoia pentru o întreagă gamă de produse sau de servicii se manifestă doar discontinuu, la intervale neregulate, ajustarea trebuie să fie lentă, chiar dacă concurenţa este puternică şi activă.
Confuzia între datele obiective ale situaţiei şi natura răspunsurilor umane tinde să ascundă de noi un fapt important: concurenţa este cu atât mai importantă pe măsură ce condiţiile obiective în care aceasta ar trebui să funcţioneze sunt mai complexe sau „imperfecte”. Într-adevăr, departe de a fi benefică doar atunci când este "perfectă", tind să susţin faptul că nevoia de concurenţă nu este nicăieri mai mare decât în domeniile în care natura mărfurilor sau a serviciilor face imposibilă crearea unei pieţe perfecte în sensul teoretic. Imperfecţiunile inevitabile ale concurenţei reprezintă la fel de puţin un argument împotriva concurenţei, pe cât dificultăţile de obţinere a unei soluţii perfecte a oricărei alte sarcini sunt un argument împotriva încercării de a le rezolva pe toate, sau la fel de puţin pe cât sănătatea precară reprezintă un argument împotriva sănătăţii.
În condiţiile în care niciodată nu pot exista multe persoane care oferă acelaşi produs sau serviciu omogen, din cauza caracterului mereu în schimbare al nevoilor şi cunoştinţelor noastre sau datorită varietăţii infinite a aptitudinilor şi capacităţilor umane, starea ideală nu poate fi una care necesită un caracter identic al unui număr mare de astfel de produse şi servicii.
Problema economică este una a utilizării resurselor disponibile în cel mai eficient mod, şi nu ceea ce ar trebui să facem dacă situaţia ar fi diferită de ceea ce este de fapt. Nu are niciun sens să vorbim de o utilizare a resurselor ca şi cum o piaţă perfectă “ar exista”, dacă acest lucru înseamnă că resursele ar trebui să fie diferite de ceea ce sunt sau să polemizăm asupra a ceea ce o persoană, care beneficiază de cunoaştere absolută, ar face dacă sarcina noastră este să găsim cea mai bună utilizare a cunoştinţelor existente.
Argumentul în favoarea concurenţei nu se bazează pe condiţiile care ar exista dacă ar fi perfectă. Deşi, dacă datele concrete ar face posibil concurenţei să se apropie de perfecţiune, acest lucru ar asigura, de asemenea, utilizarea mai eficientă a resurselor, şi, cu toate că există motivaţii pentru înlăturarea obstacolelor umane din calea concurenţei, acest lucru nu înseamnă că aceasta nu duce de asemenea la o utilizare cât mai eficientă a resurselor ce poate fi adusă prin oricare alte mijloace cunoscute dacă prin natura situaţiei acesta trebuie să fie imperfectă.
Chiar şi acolo unde intrarea liberă nu va asigura mai mult decât că, în orice moment, toate produsele şi serviciile pentru care ar exista o cerere efectivă, dacă acestea ar fi disponibile, sunt, de fapt, bunuri care pot fi produse la cea mai puţin costisitoare (curentă)[6] alocare de resurse, dată fiind situaţia istorică, chiar dacă preţul pe care consumatorul este determinat să-l plătească este considerabil mai mare şi abia sub costul următorului cel mai bun mod în care nevoia sa ar putea fi satisfăcută - acest lucru, recunosc, este mai mult decât ne putem aştepta de la orice alt sistem cunoscut.
Argumentul decisiv este încă acela elementar şi anume faptul că este foarte puţin probabil ca, fără obstacole artificiale pe care activitatea guvernului fie le creează, fie le poate elimina, orice marfă sau serviciu va fi disponibilă pentru orice perioadă de timp doar pentru un preţ la care cei din afară ar putea aştepta o rată a profitului mai mult decât normală, dacă au "intrat în joc".
Lecţia practică a tuturor acestor lucruri, cred eu, este că noi ar trebui să ne facem mult mai puţine griji dacă concurenţa într-un anumit caz este perfectă şi mult mai multe griji întrebându-ne dacă măcar există concurenţă. Ceea ce modelele noastre teoretice referitoare la industrii distincte ascund este faptul că, în practică, o prăpastie mult mai mare desparte concurenţa de lipsa de concurenţă decât concurenţa perfectă de cea imperfectă.

Cu toate acestea, actuala tendinţă adusă în discuţie, este de a fi intolerant la adresa imperfecţiunilor şi de păstra tăcerea asupra împiedicării concurenţei. Probabil, putem încă afla mai mult despre semnificaţia reală a concurenţei prin studierea rezultatelor care apar, de regulă, dacă este suprimată concurenţa în mod deliberat decât prin concentrarea asupra deficienţelor concurenţei efective în raport cu un ideal care nu este relevant pentru faptele date.
Eu spun, după multă chibzuinţă, "unde concurenţa este suprimată în mod deliberat", şi nu doar "unde aceasta este absentă", deoarece efectele sale principale sunt, de obicei, chiar dacă mai încet, în funcţiune atâta timp cât nu este pur şi simplu înăbuşită cu ajutorul statului.
Relele pe care experienţa le-a dovedit a fi consecinţe obişnuite ale suprimării concurenţei, se află pe un plan diferit de cele pe care imperfecţiunile concurenţei le poate provoca. Mult mai grav decât posibilitatea ca preţurile să nu corespundă costului marginal este faptul că, în cazul unui monopol fortificat, costurile vor fi probabil mult mai mari decât este necesar.
Pe de altă parte, un monopol bazat pe eficienţă superioară, dăunează, în mod comparativ, puţin atât timp cât se asigură faptul că acesta va dispărea atunci când oricine altcineva devine mai eficient în satisfacerea nevoilor consumatorilor.
În concluzie, vreau pentru o clipă să mă întorc la punctul de la care am inceput şi să redefinesc cea mai importantă concluzie într-o formă mai generală.
Concurenţa este în esenţă un proces al formării opiniei: prin răspândirea informaţiei, acesta creează acea unitate şi coerenţă a sistemului economic pe care le presupunem atunci când ne gândim la el ca la o singură piaţă. Acesta creează opiniile pe care oamenii le au despre ceea ce este cel mai bun şi mai ieftin, iar mulţumită acestuia oamenii ştiu, măcar atât cât ştiu, despre posibilităţi şi oportunităţi.
Prin urmare, este un proces care implică o schimbare continuă a datelor şi a cărui semnificaţie trebuie să fie, aşadar, complet omisă de orice teorie care tratează aceste date ca fiind constante.




Capitolul III
Probleme şi soluţii
Unele din limiteale modelului pe care le-am identificat sunt: pe termen lung, concurenţa perfecta exclude comportamentul competiţional; operaţiile din interiorul firmei şi al altor entităţi sunt neglijate; concurenţa este văzută ca o forţă care face ca resursele să „graviteze” în jurul celei mai eficiente utilizări, ceea ce ar presupune eficienţă productivă şi alocativă maximă; sunt neglijate interdependenţele inerente dintre firme şi înzestrarea diferită a firmelor cu„abilitatea”de a concura, ş.a.
Pentru existenţa pieţii cu o concurenţă perfecta, este indispensabilă libertatea intrării şi ieşirii într-o industrie, adică să nu existe bariere care să împiedice o firma să se dedice producerii unui anumit bun. (Orice întreprinzător care doreşte îţi poate destina capitalul fabricării grîului.) Expresia "industrie" indică numărul total de întreprinderi, care se dedică producerii aceluiaşi bun. În realitate, pentru a exista cu adevărat "libertatea intrării şi ieşirii" este necesar să nu existe costuri de transformare, adică maşina destinată unei anumite producţii să poată fi "reconvertita" fără costuri pentru a produce oricare alt bun.
Pentru a exista libera concurenţă este necesar ca, consumatorului să-i fie indiferent dacă cumpară produsul de la o firma sau de la alta, de aceea bunurile trebuie să fie exact la fel; numai aşa va deveni realitate faptul că dacă o întreprindere pune preţul peste cel stabilit de piaţă, cumpărătorii nu l-ar mai cumpara. Omogenitatea trebuie să includă toate condiţiile de vînzare cum ar fi cele de garanţii sau finanţare. În realitate, după cum ştim cu toţii, întreprinderile încearca să-şi diferenşieze produsele lor prin intermediul campaniilor publicitare, le ambaleaza atractiv sau cu mici schimbari în desen ori compoziţie. Mai mult, una din principalele virtuţi ale liberei concurenţe este efortul care obligă toate întreprinderile să-ţi îmbunătăţească continuu produsele sale, încercînd să le diferenţieze printr-o calitate mai bună sau un preţ mai mic.
In pieţele cu libera concurenţă agenţii economici cunosc preţurile tuturor produselor şi factorilor, caracteristicile lor şi existenţa unor posibili înlocuitori. În momentul deciderii între diferitele alternative, consumatorii vor alege pe acelea, care le maximizeaza utilitatea şi producătorii pe cele care le maximizeaza beneficiile.
De multe ori informaţia poate fi un bun în cantitate redusa şi cu un preă mare. De exemplu: înainte de a achizitiona un vehicol avem nevoie de timp si munca pentru a parcurge toate locurile, pentru a cunoaste care dintre diferitele modele ce ne sunt oferite ne poate da mai multa satisfactie. Decizia noastra, in oricare caz, va fi luata intotdeauna avand  la baza informatii insuficiente, pentru ca "Cine stie sa distinga care este cea mai rezistenta la uzura?". Inainte de a cere o salata intr-un bar probam maioneza din diferite locuri pentru a o putea alege pe cea care contine mai putina salmonela. Din cauza costului  mare al informatiilor, vine un moment in care renuntam sa mai investigam, chiar daca asta poate avea drept consecinta o decizie de achizitie incorecta.
Dar pentru ca decizia sa fie cea corecta, in afara de informatie este necesara ratiunea, adica capacitatea de a analiza si valorifica. Agentii trebuie sa poata adopta decizii care le satisfac preferintele. Teoria economica, in principiu, considera ca gusturile si preferintele sunt date, sunt tranzitive si invariabile pentru scurt timp. Tranzitivitatea preferintelor inseamna ca, daca un individ prefera A lui B si B lui C, de asemenea va prefera pe A lui C. Totusi, Kenneth J. Arrow a demonstrat "Teorema  imposibilitatii", care spune ca nu poate exista nici o constitutie democratica, care sa permita ca societatea in totalitatea sa poata adopta decizii rationale si tranzitive.
Modelul de piaţă cu o concurenţă perfectă este, în cele mai multe cazuri, o aproximatie distantă a pieţelor reale, cu o posibila excepţie a anumitor pieţe largi. În general există puţine pieţe perfect concurenşiale, dacă oricare dintre condiţiile de mai sus se aplică pieţelor reale, de exemplu, firmele nu vor avea niciodată informatii complete unele despre celelalte şi vor exista întotdeauna anumite costuri de tranzacţie. Într-o piaţă perfect concurenţiala va exista o eficientă alocativă şi o eficientă productivă. 














Concluzia
În urma studierii produnde a tipurilor de piaţă şi în deosebi a pieţei cu o concurenţă perfecta, am observat că structurile de piaţă se împart în două categorii: structuri de piaţă ideale şi structuri de piaţă descriptive. Concurenţa perfectă şi monopolul sunt structuri de piaţă ideale, pentru că asemănarea cu pieţele existente în economie poate fi doar aproximată. În realitate, este greu de găsit o piaţă care întruneşte în totalitate caracteristicile pieţei cu o concurenţă perfectă. De exemplu, rareori produsele diferitelor firme sunt perfect substituibile, intrarea şi ieşirea pe şi de pe piaţă sunt rareori în totalitate libere sau firmele individuale au doar rareori mici dimensiuni. Unele pieţe se apropie totuşi destul de mult de caracteristicile pieţei cu structurăde concurenţă perfectă. De exemplu, piaţa produselor agricole sau pieţele financiare.
De asemenea, este dificilă identificarea unor pieţe care întrunesc trăsăturile pieţei custructură de monopol. În ultimă instanţă, pentru orice produs se găsesc înlocuitori şi nici o piaţă nu este perfect protejată de intrarea altor firme concurente. Oligopolul şi concurenţa monopolistică sunt structure descriptive, caracteristicile lor corespunzînd majorităţii pieţelor din lumea reală. De exemplu, pieţe cu structură de oligopolar include industria automobilelor, aluminiu, ţigări, bere, serviciile de telefonie sau televiziune prin cablu. Caracteristicile concurenţei monopolistice sunt întrunite de un număr mare de pieţe din domeniul serviciilor (restaurante, staţii de benzină), precum şi din domeniulindustriei prelucrătoare (de exemplu, industria textilă). 
Nu există însă o linie de demarcaţie clară între aceste structuri de piaţă. Clasificarea unei pieţe ar putea să depindă de modul de definire al produsului. De exemplu, piaţa publicaţiilor săptămânale ar putea fi considerată ca fiind o piaţă cu structură de concurenţă monopolistică, în timp ce o piaţă definită într-un sens mai restrâns, cum ar fi publicaţiile economice săptămânale poate fi considerată o piaţă cu structură de oligopol. Utilitatea structurilor ideale (concurenţa perfectă şi monopolul) constă în faptul că pe baza acestora se pot construi cu uşurinţă modele formale care explică funcţionarea pieţelor reale. De exemplu, piaţa imobiliară, deşi nu întruneşte caracteristica omogenităţii produsului(un apartament cu trei camere în cartierul Rahova nu este un substituent perfect pentru unapartament cu trei camere în cartierul Primăverii) poate fi totuşi analizată pe baza unui model formal simplu al pieţei cu structură de concurenţă perfectă. În ceea ce priveşte structurile de piaţă descriptive (oligopolul şi concurenţa monopolistică), deşi ele caracterizează majoritatea pieţelor din economia unei ţări, este dificilă construirea unor modele formale care să reflecte în mod exact funcţionarea pieţelor reale.
Dacă incercăm să aplicăm acest model la condiţiile actuale, cu siguranţă am constata că aproape nici una din condiţiile enumerate nu mai sunt respectate şi o piaţă care ar întruni toate cele cinci principii nu există in realitate. Atunci, este logic să ne intrebăm care ar fi importanţa acestui model in studiereaconcurenţei? Răspunsul nu intarzie să fie dat: modelul concurenţei pure şi perfectetrebuie luat drept axiomă a cărei proprietăţi nu trebuiesc demonstrate, nici aprobatede realitate. Acest model de concurenţă nu poate fi o reprezentare a realităţii, dar poate exista in calitate de principiu pentru aprecierea unei structuri concrete de piaţă. La momentul elaborării sale, acest model de piaţă am servit la explicare a mecanismului de formare a preţurilor precum şi a alocării capitalului şi muncii. Adeseori in loc de termenul de «concurenţă pură şi perfectă» autorii folosesc «concurenţă atomistică», care vine de la ideea că fiecare participant pe piaţă este un atom din marea mulţime ce constituie această piaţă. Insă in prezent, el ne poate servi drept bază teoretică pentru explicaţii empirice ale structurilor de piaţă modernă.

